**Odporúčania**

**„UZNESENIA OBECNÉHO ZASTUPITEĽSTVA“**

*Podľa § 11 ods. 4 zákona č. 369/1990 Zb. o obecnom zriadení v znení neskorších predpisov rozhodovanie o základných otázkach života obce je zverené obecnému zastupiteľstvu. Obecné zastupiteľstvo najčastejšie rozhoduje uznesením.*

*Výpis z uznesenia obecného zastupiteľstva je povinnou prílohou žiadosti o poskytnutie dotácie.*

**Obecné zastupiteľstvo v ..............**

**Účel**

1. **Schvaľuje:**
* Investičný zámer obstaranie ..........................*(názov stavby, resp. počet nájomných bytov, napr. 6 b.j.)*.
* Investičný zámer obstaranie súvisiacej technickej vybavenosti v zložení ....................... *(rozpísať podľa predpokladaného rozsahu, napr. Verejný vodovod a vodovodná prípojka, Verejná kanalizácia a kanalizačná prípojka, Miestna komunikácia, Odstavné plochy, Čistiareň odpadových vôd, Elektrická NN prípojka, Elektrické odberné* *zariadenie, Plynová prípojka, Odlučovač ropných látok, atď.).*
* Stavba nájomných bytov a súvisiacej technickej vybavenosti bude postavená na pozemkoch ............................... *(uviesť parcelné čísla pozemkov, na ktorých sa výstavba plánuje)* v katastrálnom území ................... *(označenie katastrálneho územia obce, v ktorom sa pozemky určené na zastavanie nachádzajú)*.

*V čase schvaľovania tohto uznesenia by obec mala mať aspoň približnú predstavu o počte a zložení bytov (jednoizbové, dvojizbové a pod.) a o  súvisiacej technickej vybavenosti, ktorú chce obstarať.*

*Rovnako by už obec mala mať predstavu o lokalite, kde by chcela nájomné byty postaviť. Z týchto informácií bude potom vychádzať zadanie pre projektanta/predávajúceho. Rozsah stavebných objektov uvedených v investičnom zámere nemusí byť totožný s rozsahom stavebných objektov, ktoré budú predmetom povoľovania stavby/kúpy od zhotoviteľa.*